Kæremål om, hvorvidt en person skal afgive vidneforklaring, afvist
Ret: Østre Landsret (2. instans)
Faggruppe: Civilsag — Småsag
Sagsemner: Retspleje og civilproces;

/

ØSTRE LANDSRET
RETSBOG

Den 19. januar 2021 holdt Østre Landsret møde i retsbygningen i København.

Landsdommerne Finn Morten Andersen, Jacob Waage og Pernille Buck
Bendt-son (kst.) behandlede sagen.

Sag BS-50950/2020-OLR
(7. afdeling)

Kærende, tidligere Sagsøgte

mod

EuroPark A/S
(EUROINCASSO ApS)

Ved kendelse af 29. december 2020 har Retten i Lyngby (sag BS-39602/2020-
LYN) bestemt, at der under hovedforhandlingen ikke skal ske afhøring af
Person som vidne.

Kærende, tidligere Sagsøgte har kæret afgørelsen.

EuroPark A/S har påstået kæremålet afvist.

Landsretten afsagde

K E N D E L S E

Byrettens afgørelse er truffet under forberedelsen af hovedforhandlingen.
Afgø-relsen kan derfor kun kæres med tilladelse fra Procesbevillingsnævnet,
jf. rets-plejelovens § 389 a. Da en sådan tilladelse ikke foreligger, afviser
landsretten kæremålet.



/

2

T H I  B E S T E M M E S :

Dette kæremål afvises.

I sagsomkostninger for landsretten skal Kærende, tidligere Sagsøgte inden 14
dage betale 2.000 kr. til EuroPark A/S. Beløbet forrentes efter rentelovens § 8
a.

Sagen sluttet.



/